207A
PP-02	1	A távközlésfejlesztési világértekezlet jogosult arra, hogy az Alapokmány 145A pontja szerint elfogadja a Szektor tevékenységének irányítására vonatkozó munkamódszereket és eljárást.	
208	1 bis)	Az Alapokmány 118. pontja szerint a távközlésfejlesztési értekezletek feladatai a következők:	
209	a)	a távközlésfejlesztési világértekezletek munkaprogramokat és irányelveket dolgoznak ki a távközlési fejlesztési kérdések és prioritások meghatározására, valamint irányítást és útmutatást adnak a Távközlésfejlesztési Szektor munkaprogramjához. Szükség szerint tanulmányi csoportokat hozhatnak létre;	
209A
PP-02	a bis)	döntést hoznak annak szükségességéről, hogy más csoportokat tartsanak fenn, szüntessenek meg vagy hozzanak létre, és kinevezik ezek elnökét és alelnökét;	
209B
PP-02	a ter)	meghatározzák a fenti 209A pontban említett csoportok működési feltételeit; e csoportok nem fogadhatnak el kérdéseket vagy ajánlásokat;	
210
PP-02	b)	a regionális távközlésfejlesztési értekezletek a távközlés fejlesztésére vonatkozó kérdéseket és prioritásokat tárgyalnak meg, figyelembe véve az érintett régió szükségleteit és jellemzőit, és ajánlásokat nyújthatnak be a távközlésfejlesztési világértekezletnek;	
211	c)	a távközlésfejlesztési értekezletek rögzítik a távközlés kiegyensúlyozott világméretű és regionális fejlesztésére vonatkozó célkitűzéseket és stratégiákat, különös figyelmet szentelve a fejlődő országokban a hálózatok és szolgáltatások bővítésének és korszerűsítésének, valamint az e célra szükséges erőforrások mozgósításának. Fórumként szolgálnak a politikai, szervezeti, működési, szabályozási, műszaki és pénzügyi kérdések és kapcsolódó szempontok tanulmányozásához, ideértve az új finanszírozási források meghatározását és megvalósítását is;	
212	d)	a távközlésfejlesztési világértekezletek és regionális értekezletek hatáskörükön belül megtárgyalják a hozzájuk benyújtott jelentéseket, és értékelik a Szektor tevékenységét; ugyancsak megtárgyalhatják az Egyesület egyéb Szektorainak tevékenységére vonatkozó távközlésfejlesztési szempontokat is.	
213  
PP-98	2	A távközlésfejlesztési értekezletek napirendjének tervezetét a Távközlésfejlesztési Iroda igazgatója készíti el, és a főtitkár nyújtja be jóváhagyásra a Tanácshoz, világértekezlet esetében a Tagállamok többségének egyetértésével, regionális értekezlet esetében pedig az érintett régióba tartozó Tagállamok többségének egyetértésével, a jelen Egyezmény 47. pontja rendelkezéseinek megfelelően. 	
213A  
PP-98
PP-02	3	A távközlésfejlesztési értekezlet a hatáskörébe tartozó konkrét kérdéseket a távközlésfejlesztési tanácsadó csoporthoz utalhatja, jelezve az ezen ügyekben javasolt intézkedést.